Diari Oficial de la Generalitat Valenciana


Sumari del DOGV 4164, del 09-01-2002 (2001/12201)

Informació pública de l'alternativa tècnica del programa per al desenvolupament de l'actuació integrada corresponent a les unitats d'execució número 8, 9, 10 i 11 del Pla General de Bonrepòs i Mirambell.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4164

Data del DOGV
:   09-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12184


Organisme emissor
:   Ajuntament de Bonrepòs i Mirambell

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada corresponent a les unitats d'execució número 8, 9, 10 i 11 del Pla General de Bonrepòs i Mirambell. [2001/A12777]
  
El Ple de l'Ajuntament de Bonrepòs i Mirambell, en la sessió extraordinària del dia 29 de novembre de l'any 2001, va adoptar, entre altres, l'acord següent:
  
«Antecedents de fet
  
1. El senyor Ramón Doménech Palanca i el senyor Pere R. Vicent Martí, arquitecte i arquitecte tècnic, respectivament, de l'Ajuntament de Bonrepòs i Mirambell, han redactat l'alternativa tècnica del programa per al desenvolupament de l'actuació integrada corresponent a les unitats d'execució número 8, 9, 10 i 11 del Pla General de Bonrepòs i Mirambell.
  
2. L'alternativa tècnica esmentada adés està integrada per la documentació següent:
  
a) Resguard acreditatiu d'haver sol·licitat les cèdules d'urbanització.
  
b) Memòria del programa per al desenvolupament de l'actuació integrada corresponent a les unitats d'execució números 8, 9, 10 i 11 del Pla General de Bonrepòs i Mirambell.
  
c) Projecte d'urbanització de les unitats d'execució números 8, 9, 10 i 11 del Pla General de Bonrepòs i Mirambell.
  
3. Les quatre unitats d'execució que integren l'àmbit del programa d'actuació integrada tenen la classificació urbanística següent:
  
a) Unitat d'execució número 8: sòl urbanitzable.
  
b) Unitat d'execució número 9: sòl urbanitzable.
  
c) Unitat d'execució número 10: sòl urbanitzable.
  
d) Unitat d'execució número 11: sòl urbà.
  
Fonaments de dret
  
1. Hi són aplicables els articles 6.3, 7.2 , 12.g, 29.a 32, 34, 44 a 46, 53 i 56 de la Llei 6/1994, de 15 de novembre, Reguladora de l'Activitat Urbanística.
  
2. Així mateix, hi són aplicables els articles 2.g, 12, 103, 120 a 141 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
Per tot el que s'ha exposat adés, el Ple de l'Ajuntament de Bonrepòs i Mirambell adopta l'acord següent:
  
Primer
  
Sotmetre a informació pública, durant el termini de 20 dies, l'alternativa tècnica redactada pel senyor Ramón Doménech Palanca i el senyor Pere R. Vicent Martí, per al desenvolupament de l'actuació integrada corresponent a les unitats d'execució números 8, 9, 10 i 11 del Pla General de Bonrepòs i Mirambell, mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Abans de la publicació de l'esmentat edicte caldrà remetre un avís amb el seu contingut al domicili fiscal de les persones que consten en el cadastre com a titulars de drets afectats per l'actuació proposada.
  
Segon
  
L'esmentat termini d'informació pública té caràcter de concurs públic simultani per a la selecció de l'urbanitzador, podent-s'hi formular al·legacions, proposicions juridicoeconòmiques i alternatives en competència.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la publicació de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els terminis anteriors es prorrogaran per 20 dies més; l'esmentada pròrroga s'anunciarà al tauler d'anuncis de l'Ajuntament i es comunicarà a les persones que per desconéixer-la presenten pliques prematurament.
  
Cinqué
  
L'acte d'obertura de pliques s'efectuarà en la següent data hàbil a l'acabament del termini per a presentar-les. Tant si l'última data de presentació d'alternatives tècniques, com de proposicions juridicoeconòmiques o d'obertura de pliques, fóra dissabte, s'entendrienn prorrogades al dia hàbil immediatament posterior.
  
Sisé
  
L'expedient administratiu es podrà consultar a l'Oficina Tècnica de l'Ajuntament de Bonrepòs i Mirambell, situat al carrer Verge del Pilar, 29.